laion/Wikipedia-Exotic huggingface dataset:
ג'רג' קושה

ג'רג' קושה (בהונגרית: Kósa György; בודפשט, 24 באפריל 1897 – בודפשט, 16 באוגוסט 1984) היה מלחין ופסנתרן יהודי-הונגרי זוכה פרס פרנץ ארקל. ג'רג' קושה נולד במשפחה יהודית כבנם של וילמוש קושה, עורך דין ושל אולגה ווינדט (1868–1930) אמו ראתה חשיבות בחינוך המוזיקלי של בנה, לכן דאגה להתחיל בהשכלה המוזיקליצת של בנה כבר מילדותו. מורתו לפסנתר הציגה אותו כבר בגיל שבע בפני המלחין בלה ברטוק, שהבחין מיד בכישרונו. בין השנים 1905 עד 1916 למד באקדמיה למוזיקה ע"ש פרנץ ליסט, שם היו מוריו לקומפוזיציה שלו אלברט שיקלוש (שיינוואלד), ויקטור הרצפלד וזולטאן קודאי, מוריו לפסנתר היו בלה ברטוק וארנסט פון דוהנאני. את יצירתו הראשונה, הסקרצו "ריקוד המכשפה", הציגו בשנת 1915. לאחר סיום לימודיו, בשנת 1916 הפך לקורפטיטור (פסנתרן חזרות) של בית האופרה של בודפשט, שם לקח חלק בהכנות המקדימות להצגת מיצג המחול של ברטוק הנסיך המגולף בעץ. משנת 1917 הופיע כפסנתרן - תחילה כמלווה לפסנתר של הכנרים פרנץ וצ'איי ויאנוש קוֹנץ - ולאחר מכן כנגן סולו בהונגריה, גרמניה, אוסטריה, איטליה ואפריקה. בשנת 1920 הוא היה המנצח של תיאטרון טריפולי. בשנת 1922 הציג ארנסט פון דוהנאני את יצירתו של קושה "שש פיסות", אשר הוצגה מאוחר יותר בשנת 1925 גם על ידי המנצח אריך קלייבר בפסטיבל (IGNM (Internationale Gesellschaft für Neue Musik בפראג. בשנת 1920, השתתף קושה בייסוד אגודת מוזיקאים הונגרית מודרנית (עם פאל קדושה, הוגו קלן, פרנץ סבו ואישטוואן סלני). בין השנים 1927 – 1960 היה מורה לפסנתר באקדמיה למוזיקה ע"ש פרנץ ליסט, למעט בתקופת מלחמת העולם השנייה. בשנת 1944 נלקח לשרות העבודה (עבודות כפייה ליהודים עבור הצבא ההונגרי) לאזור פרטראקוש. ובהיעדרו בסוף 1944 אשתו ובתו הקטנה בשם יוטקה נרצחו על ידי אנשי מפלגת צלב החץ. בנו, גאבור קושה (מאשתו השנייה), גם הוא מלחין ואמן אינסטרומנטלי (כלי הקשה, פסנתר, עוגב, צ'מבלו), שיחד עם אחיו עמלים רבות בטיפוח מורשת אביהם. קושה הלחין במגוון רחב של ז'אנרים של מוזיקה קלאסית: תשע סימפוניות, שמונה רביעיות מיתרים, שמונה אופרות, שמונה בלטים, עשרים וחמש אורטוריות וקנטטות, שלוש מיסות, כמה יצירות קאמריות, למקהלה לסולו ועוד. אשתו הראשונה הייתה מריה מולנאר (1899–1944), פסלת-גרפיקאית אותה נשא לאישה ב-8 באוקטובר 1921 ברובע הראשון של בודפשט. אשתו השנייה הייתה תלמידתו לשעבר של סטלה פרץ', שממנה נולדו שני בניו (מרטון וגאבור). אשתו השנייה נפטרה בשנת 1955. הוא התחתן בפעם השלישית עם אנה קפש. פרס פרנץ ארקל (1955) פרס האמן המצטיין (1963) פרס האמן הדגול (1972) בנצה סאבולצ'י-אלדאר טוט:לקסיקון המוזיקה הלקסיקון ההונגרי הגדול. בודפשט, 2000. ISBN 963-9257-04-4 אנה דאלוש: יצירה לא ידועה - ג'רג' קושה נולד לפני מאה שנה (1 במאי 1997) BMC - György Kósa Fidelio - György Kósa לקסיקון יהודי הונגריה. פטראויווארי. בודפשט: 1929 מדיה וקבצים בנושא ג'רג' קושה בוויקישיתוף ג'רג' קושה, במסד הנתונים הקולנועיים IMDb (באנגלית) "Gyászjelentése (1984)". "Kósa Vilmosné halotti bejegyzése a Budapest VIII. kerületi polgári halotti akv. 2435/1930. folyószáma alatt". "Házasságkötési bejegyzése a Budapest I. kerületi polgári házassági akv. 695/1921. folyószáma alatt".
בית קלמרו

בית קלמרו הוא בניין מגורים היסטורי בסגנון הבינלאומי, הממוקם בשכונת נווה שאנן בתל אביב. המבנה ייחודי בצורת המונולית שלו, המורכב משתי "זרועות": זרוע אחת מצויה על דופן רחוב ראש פינה 26 וזרוע שנייה המצויה ברחוב איילת השחר 7. המבנה הוא חלק ממקבץ של ארבעה בניינים מהסגנון הבין-לאומי, הממוקמים על גבעת מרקו, שיחד עם בית האונייה, בית שלם, ובית שרנו המייצרים יחד מקבץ אדריכלי ייחודי בעיר, בתכנון אותו האדריכל. המבנים נמצאים ברשימת 190 המבנים לשימור בהגבלות מחמירות של עיריית תל אביב-יפו אך טרם עברו שימור. ניצה סמוק, בתים מן החול: אדריכלות הסגנון הבינלאומי בתל אביב : 1931-1948 יפתח קוז'יק, לילה לבן: בתים בת"א, באתר ynet, 30 ביוני 2011 מיכאל יעקובסון, סיבוב בבית קלמרו, באתר חלון אחורי, ‏16/05/2018
Cars (שיר)

Cars (בתרגום לעברית: מכוניות) הוא שיר של המוזיקאי הבריטי גארי ניומן. הוא יצא כסינגל באלבום The Pleasure Principle (אנ') ב-21 באוגוסט 1979, והגיע לראש המצעדים בכמה מדינות. במצעד הבריטי הוא הגיע למקום הראשון בשנת 1979, ובשנת 1980 הגיע למקום הראשון בקנדה. הוא הגיע למקום התשיעי בבילבורד הוט 100 בארצות הברית. אף על פי שלניומן היו כמה להיטים בבריטניה, "Cars" היה השיר היחיד שלו בבילבורד הוט 100 בארצות הברית. הקליפ של השיר הציג את להקת הליווי של ניומן, שכללה את חברי Tubeway Army ואת בילי קארי (אנ') מלהקת אולטראווקס, אם כי הוא לא ניגן בפועל בהקלטת השיר. מידע על היצירה "Cars" באתר מיוזיק בריינז מידע על הסינגל "Cars" באתר מיוזיק בריינז מידע על היצירה "Cars" באתר Discogs סרטון השיר "Cars" באתר יוטיוב
יחסי בליז–צרפת

יחסי בליז–צרפת הם יחסי החוץ בין בליז לצרפת. שתי המדינות חברות באו"ם. קבוצת הנפט הצרפתית-בריטית פרנקו (או חברת הבת שלה בגואטמלה ליתר דיוק) השיגה אחד מ-17 ויתורי הניצול שהוציאה הממשלה בבליז. בעקבות ההסכם בין צרפת לבליז בנוגע להחלפת מידע מס, בליז הוסרה בשנת 2012 מהרשימה הצרפתית של סמכויות שיפוט שאינן משתפות פעולה. בשנת 2016, היצוא הצרפתי הגיע ל-1.3 מיליון אירו (מיליון אירו בשנת 2015) והיצוא הצרפתי גדל מ-7.9 מיליון אירו ל-8.6 מיליון אירו. רכישות צרפתיות מבליז כוללות מוצרי טקסטיל, ביגוד ונעליים המהווים יחד 94% מהסך הכללי (8.1 מיליון אירו). צרפת תומכת בפיתוח בליז באמצעות עבודת האיחוד האירופי לו היא אחת התורמות העיקריות: כחברה בקבוצת מדינות ה-ACP (אפריקה, הקריביים והפסיפיק) בליז קיבלה מימון מקרן הפיתוח האירופית מאז 1982. תוכניות שיתוף פעולה בין האיחוד האירופי לבליז צמחו מאוד בשנים האחרונות, והצדיקו את הקמת משרד האיחוד האירופי בבלמופן. במסגרת 2014–2020 (EDF 11) הוקדשו 27 מיליון אירו לשלושה מגזרי עדיפות: מקורות אנרגיה מתחדשים, בריאות וניהול ציבורי. בליז תיהנה גם מהתרומה הצרפתית לקרן העולמית למאבק באיידס, שחפת ומלריה. בליז מיוצגת בצרפת באמצעות שגרירותה בבריסל, בלגיה. צרפת מיוצגת בבליז באמצעות שגרירותה בסן סלוודור, אל סלוודור. יחסי בליז–צרפת, באתר משרד החוץ הצרפתי יחסי בליז–צרפת, באתר משרד החוץ הצרפתי
מינהל לסיוע בדיור

מינהל לסיוע בדיור (נקרא גם אגף אכלוס) הוא אגף במשרד הבינוי והשיכון האחראי על תחום הסיוע בדיור. המינהל מטפל בזכאות לקבלת דיור ציבורי, סיוע בשכר דירה, מתן הלוואות לרכישת דירה, סיוע לשיפוץ דירה לנכים, וזכאויות במסגרת תוכנת מחיר למשתכן. נכון להיום (2020) עומד בראש המינהל מר יעקב שנרב, המשמש גם כמשנה למנכ"ל המשרד. המינהל אחראי על הנפקת הזכאות לקבלת דיור ציבורי, על ניהול תור הממתינים, על מתן אישור להחלפת דירה לדיירי הדיור הציבורי, ועל מתן אישור לדייר ממשיך למגורים בדירת ההורים במידה וזכאי. כמו כן המינהל רוכש דירות חדשות למלאי הדיור הציבורי, דירה אחת על כל מספר דירות ציבוריות שנמכרו לזכאים בהנחה במסגרת חוק הדיור הציבורי (זכויות רכישה). המינהל אחראי גם על מתן זכאות לקשישים חסרי דירה המתקיימים מקצבת השלמת הכנסה, לקבלת מגורים בבתי גיל הזהב. נכון לשנת 2020 ישנם 12,000 יחידות דיור בבתי גיל הזהב של משרד הבינוי והשיכון. המינהל מעניק סיוע בשכר דירה לזכאים, למשפחות הזכאיות לפי מבחן הכנסה מזכה, לנכים, לעולים ולקשישים. סך הסיוע בשכר דירה עומד על כשתי מיליארד ש"ח בשנה (נכון לשנת 2020). קבלת הזכאות לסיוע בשכר דירה מבוצעת באמצעות חברות ההרשמה לסיוע בדיור: מילגם, מ.ג.ע.ר ועמידר. בשיתוף עם משרד הבריאות מסייע משרד הבינוי והשיכון למימון שיפוץ דירה לנכים בניידות. הסיוע ניתן חלק כמענק וחלק בהלוואה, בכפוף להכנסות הזכאי. הסיוע ניתן לבניית מעלון, להרחבת פתחים בדירה וכיוצא בזה. המינהל אחראי על מתן הלוואות לדיור. כספי זכאות ניתנים לזכאים על ידי הבנק מכספי המדינה. גובה הזכאות נקבע לפי ניקוד הזכאי. הריבית לכספי זכאות היא חצי אחוז פחות מהריבית הממצעת למשכנתאות המתפרסמת מדי חודש על ידי בנק ישראל. המינהל נמצא במשרד הראשי בקריית הממשלה במזרח ירושלים, וב-7 מחוזות: ירושלים, גוש דן, שרון, רחובות, דרום, גליל, חיפה. כמו כן המינהל עובד ביחד עם החברות הממשלתיות לדיור: עמידר, עמיגור (בבעלות הסוכנות היהודית), חלמיש (החברה האחראית על תל אביב-יפו), שקמונה (החברה האחראית על חיפה), ח.ל.ד (החברה האחראית על פתח תקווה). הוועדה הציבורית לערעורים היא וועדה המתכנסת מדי שבוע ודנה בערעורים המוגשים אליה בנושא סיוע בדיור. הוועדה מורכבת מאנשי ציבור מחוץ למשרד המקבלים את המינוי משר הבינוי והשיכון. אתר האינטרנט הרשמי של מינהל לסיוע בדיור בתי גיל הזהב באתר משרד הבינוי והשיכון המדריך לקבלת סיוע בשכר דירה, באתר משרד הבינוי והשיכון סיוע בהתאמת תנאי דיור לאנשים המוגבלים בניידות, באתר כל זכות מחשבון לבדיקת גובה הזכאות, באתר SMART NPV קבלת משכנתא משרד הבינוי והשיכון, באתר המשרד הוועדה הציבורית לערעורים בנושאי סיוע בדיור, באתר משרד הבינוי והשיכון
יחסי בליז–גרמניה

יחסי בליז–גרמניה הם יחסי החוץ בין בליז לגרמניה. שתי המדינות חברות באו"ם. הרפובליקה הפדרלית של גרמניה תמכה בתוקף בזכותה של בליז להגדרה עצמית באו"ם והכירה בה כמדינה עצמאית ב-21 בספטמבר 1981, והייתה המדינה הראשונה שעשתה זאת אחרי בריטניה. היחסים הדו-צדדיים הם ידידותיים ובלתי מעורערים. בליז תומכת לעיתים קרובות באינטרסים גרמניים באו"ם. המסחר בין בליז לגרמניה הסתכם ב-16 מיליון אירו בשנת 2019 (היצוא הגרמני לבליז כ-3 מיליון אירו; היבוא גרמניה מבליז כ-13 מיליון אירו). בליז היא שותפה לשיתוף פעולה פיתוח גרמני במסגרת פרויקטים אזוריים הנתמכים על ידי המשרד הפדרלי לשיתוף פעולה ופיתוח כלכלי והמשרד הפדרלי לאיכות הסביבה, שמירת טבע ובטיחות גרעין. המיקוד הוא בתחום הסביבתי. ההגנה על קווי החוף והמשאבים הימיים וכן על סלבה מאיה, מרחב היער השני בגודלו ביבשת אמריקה (בליז, גואטמלה ומקסיקו), הם בין הצעדים הנתמכים על ידי גרמניה. יתר על כן, בליז נהנית מפרויקטים אזוריים המוסכמים עם מערכת השילוב המרכז אמריקאית (SICA) בתחום האנרגיה וממשל פיננסי טוב. קבוצת מנוניטים ממוצא גרמני היגרה לבליז בשנות החמישים דרך קנדה ומקסיקו. מספרם היה במקור 3,500, אך כיום הוא נאמד בכ-10,000 איש, הם מדברים בניב גרמני ישן אך אינם אזרחים גרמנים. הם כמעט לא נוטלים חלק בחיים הפוליטיים במדינה, אך הם מצליחים מאוד בחקלאות, בענפי האומנות ובתעשייה בקנה מידה קטן. בליז מיוצגת גרמניה באמצעות שגרירותה בבריסל, בלגיה. גרמניה מיוצגת בבליז באמצעות שגרירותה בסן סלוודור, אל סלוודור. יחסי בליז–גרמניה באתר משרד החוץ הגרמני יחסי בליז–גרמניה באתר משרד החוץ הגרמני
What About Today?

What About Today? (בעברית: מה לגבי היום?) הוא אלבום האולפן האחד עשר של הזמרת-יוצרת ברברה סטרייסנד. האלבום יצא לאור ביולי 1969, על ידי חברת התקליטים קולומביה רקורדס. מבחינה מוזיקלית, זהו אלבומה הראשון שמכיל מוזיקה עכשווית למבוגרים. האלבום הגיע למקום ה-31 במצעד הבילבורד 200. האלבום מכיל שירים מקוריים לצד גרסאות כיסוי אותם הקליטה הזמרת לשירים של אמנים כמו הביטלס ופול סיימון. עטיפת האלבום נלקחה לצילומים ממגזין ווג שערכה שנה קודם לכן וצולמו על ידי ריצ'רד אבדון. האלבום הוקלט בכמה פרקי זמן שונים: 16 במרץ 1968; 22 במאי 1968; 23 ביוני 1968; 8 בפברואר 1969; 14 & 22 במאי 1969. בניגוד לאלבומיה הקודמים זהו היה אלבומה הראשון אשר מצא את עצמו מחוץ ל-20 העליונים בארצות הברית (מלבד אלבום חג המולד שלה) וזהו גם היה אלבומה הראשון שלא קיבל אף מעמד במדינה. גם מחוץ למדינה האלבום לא זכה להצלחה כאשר בקנדה הגיע למקום ה-23 בלבד וגם שם לא קיבל אף מעמד. בשאר המדינות בעולם הוא לא התברג או קיבל מעמד גם כן. מידע על האלבום What About Today? באתר MusicBrainz מידע על האלבום What About Today? באתר AllMusic האלבום What About Today? באתר Discogs האלבום What About Today? באתר ספוטיפיי What About Today? by Barbra Streisand, Apple Music (באנגלית) Barbra Streisand, Billboard
טקס פרסי לורנס אוליבייה 2014

טקס הענקת פרסי לורנס אוליבייה לשנת 2014 נערך ב-13 באפריל 2014 בבית האופרה המלכותית שבלונדון. את הטקס הנחו ג'מה ארטרטון וסטיבן מנגן. קטעים נבחרים מהטקס שודרו בטלוויזיה בערוץ ITV1. שמות המועמדים הוכרזו ב-10 במרץ 2014. ההפקות הבאות היו מועמדות למספר פרסים: 7: "צ'ארלי ומפעל השוקולד" ו"מתגלגלים" 6: Once, "ספר המורמונים" ו-The Scottsboro Boys 5: Chimerica ו"רוחות" 4: The Light Princess 3: The Amen Corner 2: "קוריולנוס", "הנרי החמישי", "אותלו", "פיטר ואליס", Private Lives, "צלילי המוסיקה" ו"הרוח בערבי הנחל" ההפקות הבאות זכו במספר פרסים: 5: Chimerica 4: "ספר המורמונים" 3: "רוחות" 2: "צ'ארלי ומפעל השוקולד", "מתגלגלים" ו-Once Olivier Awards official website "Gemma Arterton and Stephen Mangan to host Olivier Awards". bbc.co.uk/news. BBC News. 21 במרץ 2014. נבדק ב-13 באפריל 2014. {{cite web}}: (עזרה) Staff, Guardian (10 במרץ 2014). "Olivier awards 2014 – full nominations". the Guardian (באנגלית). {{cite web}}: (עזרה)
A Happening in Central Park

A Happening in Central Park (בעברית: אירוע בסנטרל פארק) הוא אלבום ההופעה הראשון של הזמרת ברברה סטרייסנד. אלבום ההופעה הוקלט וצולם לספיישל טלוויזיוני בסנטרל פארק בניו יורק ביוני 1967 מול קהל של למעלה מ-135 אלף איש. בארצות הברית האלבום הצליח להגיע למעמד אלבום זהב ולמקום ה-30 במצעד האלבומים האמריקאי. מידע על האלבום A Happening in Central Park באתר MusicBrainz מידע על האלבום A Happening in Central Park באתר AllMusic האלבום A Happening in Central Park באתר Discogs https://music.apple.com/us/album/a-happening-in-central-park-live/269180866
Change Your Life (שיר של ליטל מיקס)

Change Your Life (בעברית: שנה את חייך) הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-15 באפריל 2013, כסינגל מתוך אלבום הבכורה של הלהקה DNA, על ידי חברת התקליטים סייקו מיוזיק, כסינגל השלישי מתוך האלבום. השיר הגיע למקום ה-12 במצעד הסינגלים הבריטי. השיר נכתב על ידי ריצ'רד סטנארד, טים פאוול, האש האוויס, פרי אדוארדס, ג'סי נלסון, לי-אן פינוק וג'ייד ת'ירלוול והופק על ידי סטנארד ופאוול. באוסטרליה, קיבל השיר את מעמד הפלטינה הכפולה על ידי איגוד תעשיית ההקלטות האוסטרלי, על מכירות של למעלה מ-140,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות. הקליפ של "Change Your Life" צולם במקור ב-28 בנובמבר 2012 בלונדון. את הקליפ ביים כריס סוויני. הקליפ עוסק בבחור הומוסקסואל שחווה אלימות ובריונות בעקבות נטיותיו המיניות, תוך שניתן לראות את חברות הלהקה שרות על כך שהעולם כולו צריך להשתנות ולקבל את האחר כביכול. נכון לאוקטובר 2020, מונה הצפיות של הקליפ עומד על למעלה מ-105 מיליון צפיות. מידע על הסינגל "Change Your Life" באתר מיוזיק בריינז סרטון השיר "Change Your Life" באתר יוטיוב ריצ'רד סטנארד, טים פאוול, האש האוויס, פרי אדוארדס, ג'סי נלסון, לי-אן פינוק, ג'ייד ת'ירלוול Little Mix Ft. Missy Elliott - How Ya Doin'?, Discogs (באנגלית) Official Singles Chart Top 100 | Official Charts Company, www.officialcharts.com (באנגלית) Little Mix – Change Your Life (באנגלית), נבדק ב-2020-10-06 http://www.aria.com.au/pages/aria-charts-accreditations-singles-2013.htm, web.archive.org, ‏2020-08-07 Change Your Life, נבדק ב-2020-10-06 https://twitter.com/littlemix/status/273895714063527936, Twitter Little Mix - Change Your Life BPI Eight years of Little Mix: Their Official Top 20 songs revealed, www.officialcharts.com (באנגלית) "Certificaciones De Venezuela Del 2013" (PDF) (in Spanish). APFV. 30 November 2013. Retrieved 20 June 2017. The Official New Zealand Music Chart, THE OFFICIAL NZ MUSIC CHART (באנגלית)
יחסי גרמניה–ונואטו

יחסי גרמניה–ונואטו הם יחסי החוץ בין ונואטו לגרמניה. שתי המדינות חברות באו"ם. שתי המדינות נהנות מיחסים פוליטיים חביבים. המגעים הדיפלומטיים מתנהלים באמצעות שגרירות גרמניה בקנברה, אוסטרליה. גרמניה תומכת בעיקר בפיתוח כלכלי, חברתי ותרבותי בוונואטו באמצעות תרומותיה המשמעותיות לאיחוד האירופי, וקרן הפיתוח האירופית. אירופה היא התורמת הרביעית בגודלה לסיוע בפיתוח באזור, אחרי אוסטרליה, סין וניו זילנד. ונואטו מעורבת מקרוב גם בשיתוף הפעולה הגרמני בנושא מדיניות אקלים עם מדינות אזור דרום האוקיינוס השקט. המדינה שלחה משלחת בראשות ראש הממשלה שרלוט סלוואי טבימאסמס לוועידת האקלים של האו"ם (COP 23) בבון בנובמבר 2017. ונואטו אינה מיוצגת בגרמניה לא בדרג השגרירות ולא בדרג הקונסוליה. גרמניה מחזיקה בוונואטו קונסוליה בפורט וילה. יחסי גרמניה–ונואטו, באתר משרד החוץ הגרמני יחסי גרמניה–ונואטו, באתר משרד החוץ הגרמני אתר על יחסי מדינות
Funny Girl (פסקול)

Funny Girl (בעברית: מצחיקונת) הוא פסקול של הזמרת והשחקנית ברברה סטרייסנד לסרט בעל אותו השם, "מצחיקונת". האלבום הופץ לראשונה כתקליט ובהמשך יצא מחדש על גבי פורמטים נוספים כמו קלטת שמע ותקליטור. הפסקול היה ברשימת 200 האלבומים הנמכרים ביותר בארצות הברית של המגזין בילבורד בין ספטמבר 1968 - לאוקטובר 1970 (השהות הארוכה ביותר של אלבום שלה). בנוסף, שובץ ברשימת האלבומים הטובים ביותר בכל הזמנים ורשת הרדיו NPR כללה אותו ברשימת האלבומים הנשיים הטובים בהיסטוריה. מידע על האלבום Funny Girl באתר MusicBrainz האלבום Funny Girl באתר Discogs האלבום Funny Girl באתר ספוטיפיי האלבום Funny Girl באתר אפל מיוזיק https://music.apple.com/us/album/funny-girl-original-soundtrack-recording/190622008
DNA Tour

DNA Tour הוא סיבוב ההופעות הראשון של להקת ליטל מיקס. סיבוב ההופעות כלל 23 מופעים בבריטניה החל מה-25 בינואר 2013 ועד כחודש אחרי. האלבום היה נועד על מנת לקדם את אלבום הבכורה שלהן ורוב שירי המופע כללו שירים מהאלבום אם כי נכללו ברשימת השירים גם גרסאות כיסוי. סיבוב ההופעות זכה לביקורות חיוביות כאשר רבים מהמסקרים טענו כי ליטל מיקס הן כבר ברמה של הרבה מעבר לכוכבות ריאלטי (בהתייחס להשתתפותן בתוכנית אקס פקטור). השירים שלהלן בוצעו במופעים שהתקיימו במסגרת סיבוב ההופעות: "We Are Who We Are" "Stereo Soldier" "Super Bass" "Love Drunk" "Always Be Together" "Wings" "How Ya Doin'?" "Going Nowhere" "Girl Band Medley" "Don't Let Go (Love)" "Turn Your Face" "Red Planet" "Madhouse" "E.T." "Make You Believe" "DNA" הדרן: Change Your Life" "Wings" (reprise) Search for setlists: artist:(Little Mix) tour:(DNA Tour) | setlist.fm, www.setlist.fm Little Mix - DNA, Discogs (באנגלית) Little Mix Tour Statistics: DNA Tour | setlist.fm, www.setlist.fm
אבן עזרא (מכתש)

אבן עזרא (Abenezra) הוא מכתש פגיעה הממוקם באזור הדרומי-מרכזי של הירח. המכתש נקרא על שמו של החכם היהודי הספרדי, המשורר, פרשן המקרא, האסטרונום והאסטרולוג אברהם אבן עזרא. הוא מחובר לקצהו הדרומי-מזרחי של מכתש אצופי. מצפון מזרח לו שוכן מכתש גבר, ומדרום מזרח נמצא סקרובוסקו הגדול יותר. למכתש יש צורה מצולעת ניכרת, עם קטעי קיר לא אחידים. הקירות הפנימיים מדורגים, והתחתית סלעית ומחורצת. רכסים אלה יוצרים דפוסים חריגים ומפותלים על רצפת המכתש. מדיה וקבצים בנושא אבן עזרא בוויקישיתוף תמונות של מכתש אבן עזרא באתר LPI moon atlas תוכנית המחקר לאסטרולוגיה של USGS, מכתש אבן עזרא על הירח, המגזין למינוח פלנטרי, באתר planetarynames.wr.usgs.gov
יחסי הממלכה המאוחדת – ונואטו

יחסי הממלכה המאוחדת–ונואטו הם יחסי החוץ בין הממלכה המאוחדת לבין ונואטו. שתי המדינות חברות באו"ם. האיים המרכיבים את ונואטו התגלו לראשונה על ידי הספרדים בשנת 1606 ואירופאיים חזרו לאיים בשנת 1778. השליטה באיים הייתה בידי האנגלים והצרפתים כקונדומיניום האיים ההברידיים החדשים, ושליטה קולוניאלית זו נמשכה עד שהאיים קיבלו עצמאות בשנת 1980. לאחר כניעת צרפת לגרמניה במלחמת העולם השנייה, הנציב התושב, אנרי סוטו, הוביל את ונואטו להצטרף אל שורות צרפת החופשית, ובאסיפה כללית ב-20 ביולי 1940 הוחלט על כך ברוב עם. אולם למרות פעולה זאת, שליטת גרמניה באיים התחזקה, ובריטניה הציבה ברחבי האיים כוחות מחבר העמים הבריטי על מנת להגן מפני פלישה יפנית. לאחר שזכתה ונואטו בעצמאותה, כוננה עמה בריטניה יחסים דיפלומטיים, ובין שתי המדינות קיימים קשרים חמים וידידותיים. ונואטו אינה מיוצגת בבריטניה לא בדרג השגרירות ולא בדרג הקונסוליה. בריטניה מחזיקה בוונואטו נציבות עליונה בפורט וילה. הנציבות העליונה של בריטניה בוונואטו אתר על יחסי מדינות
DNA (שיר של ליטל מיקס)

DNA (בעברית: דנ"א; ראשי תיבות: חומצה דאוקסיריבונוקלאית) הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-9 בנובמבר 2012, כסינגל מתוך אלבום הבכורה של הלהקה בעל אותו השם DNA, על ידי חברת התקליטים סייקו מיוזיק, כסינגל השני מתוך האלבום. השיר הגיע למקום השלישי במצעד הסינגלים הבריטי. השיר נכתב על ידי תומאס בארנס, פיטר קלהר, בן קון, אין ג'יימס, פרי אדוארדס, ג'סי נלסון, לי-אן פינוק וג'ייד ת'ירלוול והופק על ידי TMS. באוסטרליה, קיבל השיר את מעמד הזהב, על ידי איגוד תעשיית ההקלטות האוסטרלי, על מכירות של למעלה מ-35,000 עותקים במדינה. השיר הוא שיר אלקטרופופ וסינת'פופ. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות. הקליפ של "DNA" בוים על ידי שרה צ'טפילד והופק על ידי טירנאן הנבי. הוא צולם ב-12 בספטמבר 2012, ונעשה בו שימוש בפוסט-פרודקשן. הסרטון הופק ונוצר בהשראת ספרי הקומיקס "Sin City" ו-"השומרים". סצנות הנהיגה של ליטל מיקס צולמו במסך ירוק. בסצנות, ניתן לראות את כל אחת מחברות הלהקה. נכון לאוקטובר 2020, מונה הצפיות של הקליפ עומד על למעלה מ-122 מיליון צפיות. מידע על היצירה "DNA" באתר מיוזיק בריינז מידע על הסינגל "DNA" באתר מיוזיק בריינז סרטון השיר "DNA" באתר יוטיוב תומאס בארנס, פיטר קלהר, בן קון, אין ג'יימס, פרי אדוארדס, ג'סי נלסון, לי-אן פינוק, ג'ייד ת'ירלוול Little Mix - DNA, Discogs (באנגלית) Official Singles Chart Top 100 | Official Charts Company, www.officialcharts.com (באנגלית) Little Mix – DNA (באנגלית), נבדק ב-2020-10-06 http://www.aria.com.au/pages/aria-charts-accreditations-singles-2013.htm, web.archive.org, ‏2020-08-07 DNA, נבדק ב-2020-10-06 Little Mix 'DNA' by Sarah Chatfield | Videos | Promonews, Promonewstv (באנגלית) Lewis Corner, Little Mix name new single, Digital Spy, ‏2012-09-12 (באנגלית) Home, Nice Biscuits (באנגלית) Little Mix - DNA BPI Eight years of Little Mix: Their Official Top 20 songs revealed, www.officialcharts.com (באנגלית) WebCite query result, www.webcitation.org DNA by Little Mix on Amazon Music - Amazon.co.uk, www.amazon.co.uk Little Mix: Dna: Bonus Cd: Hmv.com Exclusive (2012): CD: hmv.com, web.archive.org, ‏2012-11-09
לואיס סאליבן

לואיס הנרי סאליבן (באנגלית: Louis Henri Sullivan;‏ 3 בספטמבר 1856 – 14 באפריל 1924) היה אדריכל אמריקאי שפעל בעיקר בעיר שיקגו, כונה "אבי המודרניזם" באדריכלות והיה דמות חשובה באדריכלות בארצות הברית. רבים מתייחסים אל סאליבן כאל אבי גורד השחקים המודרני ואחד האישים המשפיעים ביותר באסכולת שיקגו. סאליבן גם היה האדריכל בעל ההשפעה הרבה ביותר על פרנק לויד רייט (לדעת רבים גדול האדריכלים האמריקאים של המאה ה-20) ומעסיקו בתקופת התלמדותו. סאליבן טבע את הביטוי "Form follows function" ("הצורה נובעת מהתפקוד (אנ')") המבטא אחד מעקרונות היסוד באדריכלות המודרנית, ובעיקר בהקשר של אדריכלות פונקציונליסטית. אף על פי שהניח את התשתית לעקרון קדימות הפונקציה לאסתטיקה, היה סאליבן מתון ביחס לאדריכלים מאוחרים יותר שהובילו את הסגנון הבינלאומי הלבן, ועל פני המאסות הפשוטות של בנייניו נוסף גם העיטור. סאליבן נחשב לאדריכל הקרוב לסגנון האר נובו, ובבנייניו שילב מוטיבים אופייניים לו, כמו חיפויי טרקוטה או ברזל מעוטרים בדימויים בהשראת צמחים. כמו כן שאב סאליבן השראה מעיטורים שהיו אופייניים לתרבות הקלטית וחדרו לשימוש באותה תקופה כחלק מהתחיה הקלטית. בנוסף כוללים בנייניו השפעות ברורות של האדריכלות הנאו-קלאסית. מדיה וקבצים בנושא לואיס סאליבן בוויקישיתוף Lieber-Meister - The Louis Sullivan Page (באנגלית) לואיס סאליבן, באתר "Find a Grave" (באנגלית) לואיס סאליבן, באתר אנציקלופדיה בריטניקה (באנגלית) ערך זה הוא קצרמר בנושא אדריכלים ובנושא אמריקאים. אתם מוזמנים לתרום לוויקיפדיה ולהרחיב אותו.
Salute Tour

Salute Tour הוא סיבוב ההופעות השני של להקת ליטל מיקס, אשר התחיל ב-16 במאי 2014 והסתיים ב-27 ביולי אותה שנה. סיבוב ההופעות היה נועד על מנת לקדם את אלבומם השני Salute והתרחש בבריטניה. במקור סיבוב ההופעות היה אמור להמשיך גם לתוך צפון אמריקה אך בסופו של דבר חלק זה של סיבוב ההופעות בוטל לאחר שהלהקה החליטה כי הן צריכות לפנות זמן על מנת להקליט את האלבום השלישי שלהן. החלק הצפון אמריקאי היה אמור להתחיל ב-10 בספטמבר 2014 בארצות הברית ולהסתיים ב-11 באוקטובר בקנדה כאשר היה אמור לכלול 20 יעדים. להלן רשימת השירים שבוצעו בהופעות שנכללו בסיבוב ההופעות. Act 1 "Salute" "Nothing Feels Like You" "About The Boy" "Change Your Life" "Dark Horse" Act 2 "A Different Beat" "How Ya Doin'?" "Mr Loverboy" "Boy" "Towers" "Competition" "Word Up!" Act 3 "DNA" "Stand Down" Talk Dirty" / "Can't Hold Us" "Little Me" " Move" הדרן: "Good Enough" "Wings" Little Mix Tour Statistics: The Salute Tour | setlist.fm, www.setlist.fm "Events". Little-mix.com. אורכב מ-המקור ב-2014-03-01. נבדק ב-27 בדצמבר 2013. {{cite web}}: (עזרה)
יחסי הממלכה המאוחדת – מאלי

יחסי הממלכה המאוחדת–מאלי הם יחסי החוץ בין הממלכה המאוחדת לבין מאלי. שתי המדינות חברות באו"ם. בריטניה כוננה יחסים גיפלומטיים עם מאלי לאחר עצמאותה. בשנת 2012 סגרה בריטניה את שגרירותה במאלי, בעקבות ההפיכה הצבאית שהתרחשה במדינה, אולם בשנת 2018 פתחה מחדש את השגרירות בבמקו. בשנת 2020 שלחה בריטניה 250 חיילים ו-3 מסוקי צ'ינוק למאלי כחלק מכוח שמירת שלום של האו"ם. מאלי אינה מיוצגת בבריטניה לא בדרג השגרירות ולא בדרג הקונסוליה. בריטניה מחזיקה במאלי שגרירות בבמקו. The UK in Mali באתר wavellroom‏, 12 במרץ 2020 אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.